open-index/open-wikipedia-markdown huggingface dataset:
রন হ্যাডলি

**রোনাল্ড জর্জ আলফন্সো হ্যাডলি** (; জন্ম: ২৯ জুন, ১৯৩৯) জ্যামাইকা উপনিবেশের কিংস্টনে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৩ সময়কালে ওয়েস্ট ইন্ডিজের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। এছাড়াও, প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার ও ডার্বিশায়ারের পক্ষে খেলেছেন তিনি। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন **রন হ্যাডলি**।

## কাউন্টি ক্রিকেট
১৯৫৮ থেকে ১৯৭৬ সময়কাল পর্যন্ত প্রথম-শ্রেণীর ক্রিকেটে সপ্রতিভ পদচারণ ছিল তার। ৩১.১২ গড়ে ৩২ সেঞ্চুরি সহযোগে ২১,৬৯৫ রান তুলেছেন তিনি। ব্যক্তিগত সর্বোচ্চ করেছেন ১৮৭ রান।

খেলোয়াড়ী জীবনের অধিকাংশ সময়ই ইংল্যান্ডে অতিবাহিত করেছেন। ১৯৫৮ থেকে ১৯৭৪ সময়কালে ওরচেস্টারশায়ারের প্রতিনিধিত্ব করেছেন। তন্মধ্যে, ১৯৬১ সালে কাউন্টি ক্যাপ লাভ করেন। ১৯৭২ সালে আর্থিক সুবিধা গ্রহণের খেলার জন্য মনোনীত হন ও £১০,০০০-এর অধিক পাউন্ড-স্টার্লিং লাভ করেন রন হ্যাডলি। ১৯৭১ সালে নর্দাম্পটনশায়ারের বিপক্ষে ১৮৭ ও ১০৮ রানের ইনিংস খেলেন। এরফলে ১৯৪৬ সালে এডউইন কুপারের পর প্রথম ওরচেস্টারশায়ারের খেলোয়াড় হিসেবে প্রথম-শ্রেণীর উভয় ইনিংসে সেঞ্চুরি করার গৌরবগাঁথা রচনা করেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে দুই টেস্টে অংশগ্রহণের সুযোগ হয়েছে তার। ২৬ জুলাই, ১৯৭৩ তারিখে ইংল্যান্ডের বিপক্ষে টেস্ট অভিষেক ঘটে রন হ্যাডলির। একই সালে একটিমাত্র ওডিআইয়ে অংশ নিয়েছেন তিনি।

১৯৭৩ সালে স্টিভ কামাচো আঘাতপ্রাপ্ত হলে ইংল্যান্ড সফররত ওয়েস্ট ইন্ডিয়ান দলে খেলার জন্য ওরচেস্টারশায়ার দল থেকে নিয়ে আসা হয়। ওয়েস্ট ইন্ডিয়ান একাদশের পক্ষে সাতটি প্রথম-শ্রেণীর খেলায় অংশগ্রহণ করেন তিনি। এছাড়াও, তিন টেস্ট নিয়ে গড়া সিরিজের প্রথম দুই টেস্টে অংশ নেন। তন্মধ্যে, প্রথম টেস্টের দ্বিতীয় ইনিংসে সংগৃহীত ৪২ রান তার টেস্ট খেলোয়াড়ী জীবনের সর্বোচ্চ ছিল। এছাড়াও, প্রুডেন্সিয়াল ট্রফিতে দ্বিতীয় ওডিআইয়ে অংশ নেন।

ক্রিকেট খেলা থেকে অবসর গ্রহণের পর রন হ্যাডলি কোচিং জগতে প্রবেশ করেন।

## ব্যক্তিগত জীবন
এক সুপরিচিত ক্রিকেটপ্রিয় পরিবার থেকে এসেছেন রন হ্যাডলি। বিখ্যাত ক্রিকেটার জর্জ হ্যাডলি সম্পর্কে তার বাবা ও ডিন হ্যাডলি তার সন্তান হয়।

জর্জ হ্যাডলি ওয়েস্ট ইন্ডিজের পক্ষে ২২ টেস্টে এবং রন হ্যাডলি’র পুত্র ডিন হ্যাডলি ইংল্যান্ডের পক্ষে ১৫ টেস্ট ও ১৩টি ওডিআইয়ে অংশগ্রহণ করেছেন। টেস্ট ক্রিকেটের ইতিহাসে এটিই প্রথম ঘটনা যেখানে ধারাবাহিকভাবে একই পরিবারের তিনটি প্রজন্ম অংশ নিয়েছে।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:কমনওয়েলথ একাদশের ক্রিকেটার
বিষয়শ্রেণী:কিংস্টনের ক্রীড়াবিদ
বিষয়শ্রেণী:কৃষ্ণাঙ্গ ইংরেজ ক্রীড়াবিদ
বিষয়শ্রেণী:জ্যামাইকান ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:জামাইকার ক্রিকেটার
বাহলা দূর্গ

**বাহলা দুর্গ** ওমানের 'দার্জিবেল একদার ' পার্বত্য অঞ্চলের ঐতিহাসিক দুর্গগুলোর একটি। এবং এটি ওমানের এক মাত্র ইউনেস্কো অধিভুক্ত দুর্গ যা ১৯৮৭ সালে অধিভুক্ত করা হয়।

ব্যাপক সংস্কার এবং পুনঃস্থাপন এর পর এই দুর্গটি ২০১২ সালে সাধারণের জন্য উন্মুক্ত করে দেয়া হয়।

যদিওবা ভ্রমণ ইচ্ছুক দের এই দুর্গ সম্পর্কে আরো বিস্তারিত জানার জন্য এই বিশাল কম্পলেক্স এ কোনো নির্দেশিকা  বা প্রদর্শনীর ব্যবস্থা করা হই নি যাতে ভ্রমণপিপাসুরা এই দুর্গ নিজের মত ঘুরে বেড়াতে পারে

## ইতিহাস

ধরা হয়, ১২শ বা ১৫শ শতক এর দিকে বনু নেভাম গোত্রের দ্বাড়া এই দুর্গ টি প্রতিস্টা করে যারা সে সময়ে frankincense এর ব্যবসা নিয়ন্ত্রণের জন্য পরিচিত ছিল।

উক্ত কম্পলেক্সের অংশ হিসেবে উদ্যান সংলগ্ন একটি খিলান ও রয়েছে এবং ১৩ কি.মি ব্যাপ্ত প্রাচীন প্রাচীর রয়েছে যার অংশ বিশেস আজো দাড়িয়ে আছে।

কাদা এবং খড়ের তৈরী ইট এর দ্বাড়া নির্মিত হওয়ায় পুনর্সংস্কার এর পূর্ব পর্যন্ত মূল কাঠামোর ব্যাপক ক্ষয় হয়।

এই দুর্গকে ঘিরে প্রচুর কিংবদন্তি রয়েছে।

## কাঠামো

এই দুর্গ এর মুল ৩ অংশ রয়েছে।  আল কাসাবা, বাইত আল হাদিত এবং বাইত আল জাবাল।
তন্মধ্যে বাইত আল হাদিত অংশ টি ইয়ারিবা বংশের (১৬২৪-১৭৪৩)  দ্বাড়া প্রতিস্টিত হয়। এবং বাইত আল জাবাল অংশ টি অস্টাদশ শতকে স্থাপিত হয়।

## সংরক্ষণ
১৯৯৫ সালে বাহলা দুর্গ এর সংরক্ষণ প্রচেস্টা শুরু হয়, যদিও এই পুন:সংস্কার করার মুল উদ্দেশ্যই ছিল দুর্গ কে নতুন করে তোলা। যদিও এই সংস্কার কোনোরকম প্রত্নতাত্ত্বিক, স্থানাঙ্ক, স্থাপত্য বা প্রযুক্তিগত সমীক্ষা ছাড়াই করা হয়েছিল।
## তথ্যসূত্র

## বহিঃসংযোগ
* WHC ইউনেস্কো অফিশিয়াল সাইট 
* বাহলা দুর্গের ভিডিও 

বিষয়শ্রেণী:বাহলা
বিষয়শ্রেণী:ওমানের দূর্গ
বিষয়শ্রেণী:ওমানের বিশ্ব ঐতিহ্য স্থান
বিষয়শ্রেণী:ওমানের প্রত্নতাত্ত্বিক স্থান
বিষয়শ্রেণী:আরবীয় স্থাপত্যকলা
বিষয়শ্রেণী:World Heritage Sites in Danger
বিষয়শ্রেণী:আরবীয় স্থাপত্য
বিষয়শ্রেণী:বিপদাপন্ন বিশ্ব ঐতিহ্যবাহী স্থান
খড়গপুর সদর বিধানসভা কেন্দ্র

**খড়গপুর সদর (বিধানসভা কেন্দ্র)** (পূর্বে খড়গপুর টাউন নামে পরিচিত ছিল) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৪ নং খড়গপুর সদর বিধানসভা কেন্দ্রটি খড়গপুর পৌরসভা এবং খড়গপুর রেল বসতি এর খড়গপুর-১ সমষ্টি উন্নয়ন ব্লক এর অন্তর্গত। 

খড়গপুর সদর বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০২১

### ২০১৬

### ২০১১

  

### ১৯৭৭-২০০৬
কংগ্রেসের জ্ঞান সিং সোহনপাল ১৯৮২ সাল থেকে ২০০৬ সাল পর্যন্ত ৬ বার খড়গপুর টাউন বিধানসভা কেন্দ্র থেকে জয়ী হন ২০০৬ সালে আরজেডি এর প্রেমচন্দ্র ঝা কে, ২০০১ সালে সিপিআই (এম) এর লালজি পান্ডেকে, ১৯৯৬ এবং ১৯৯১ সালে সিপিআই (এম) কালিদাস নায়েককে পরাজিত করেন এবং ১৯৮৭ এবং ১৯৮২ সালে সিপিআই (এম) এর জিতেন্দ্র মিত্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৭৭ সালে জনতা পার্টির সুধীর দাস শর্মা সিপিআই (এম) এর জিতেন্দ্র মিত্রকে পরাজিত করেন।

### ১৯৫১-১৯৭২
১৯৭২, ১৯৭১ এবং ১৯৬৯ সালে কংগ্রেসের জ্ঞান সিং সোহনপাল জয়ী হন। সিপিআইয়ের নারায়ণ চৌবে ১৯৬৭, ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, খড়গপুর একটি একক আসন ছিল, কংগ্রেসের মোহম্মদ মমতাজ মোল্লা জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম মেদিনীপুর জেলার রাজনীতি
দক্ষিণ চর বংশী ইউনিয়ন

**৮নং দক্ষিণ চর বংশী** বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।

## অবস্থান ও সীমানা
রায়পুর উপজেলার দক্ষিণাংশে দক্ষিণ চর বংশী ইউনিয়নের অবস্থান। এ ইউনিয়নের পশ্চিমে ও উত্তর-পশ্চিমে উত্তর চর বংশী ইউনিয়ন, উত্তর-পূর্বে চর মোহনা ইউনিয়ন, পূর্বে লক্ষ্মীপুর সদর উপজেলার চর রুহিতা ইউনিয়ন এবং দক্ষিণে লক্ষ্মীপুর সদর উপজেলার চর রমণীমোহন ইউনিয়ন অবস্থিত।

## প্রশাসনিক কাঠামো
দক্ষিণ চর বংশী ইউনিয়ন রায়পুর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

## শিক্ষা ব্যবস্থা
মধ‍্যমানের তবে দিন দিন উন্নত হচ্ছে

## শিক্ষা প্রতিষ্ঠান
দক্ষিণ চর বংশী ইউনিয়নে মোট শিক্ষা প্রতিষ্টান ১৪টি। এর মধ্যে ২টি মাধ্যমিক বিদ্যালয়, ৯টি সরকারি প্রথমিক বিদ্যালয়, ১টি দাখিল মাদ্রাসা ও ২টি কওমী মাদ্রাসা। 

;মাধ্যমিক বিদ্যালয়
* এল কে এইচ উপকূলীয় উচ্চ বিদ্যালয়
* চরলক্ষ্মী জনতা মাধ্যমিক বিদ্যালয়

;মাদ্রাসা
* দারুল ইসলাম দাখিল মাদ্রাসা

;কওমী মাদ্রাসা
*চর কাছিয়া ত্রিশ ঘর দারুল উলুম ইসলামিয়া কওমী মাদ্রাসা

## যোগাযোগ ব্যবস্থা
লক্ষ্মীপুর শহর থেকে ১৪ কিমি পশ্চিমে অবস্থান

## খাল ও নদী

নদীঃ ডাকাতিয়া নদী

## হাট-বাজার
১.হামিদগঞ্জ বাজার(আখন বাজার)
২.মোল্লারহাট
৩.হাজীমারা বাজার
৪.কালুবেপারি হাট
৫.মিয়ার হাট
৬.সমিতির হাট

## সংস্কৃতি
প্রতি বছর কালু বেপারীর বাজারে পৌষ মেলা অনুষ্ঠিত হয়।

## দর্শনীয় স্থান

১.হাজীমারা স্লুইজ গেইট
২. রাহুল ঘাট

## জনপ্রতিনিধি
চেয়ারম্যানঃ জনাব আবু জাফর মোহাম্মদ সালেহ(মিন্টু ফরায়েজি)

## আরও দেখুন
* রায়পুর উপজেলা
* রায়পুর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:রায়পুর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
দক্ষিণ চর আবাবিল ইউনিয়ন

**দক্ষিণ চর আবাবিল** বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
এই ইউনিয়ন এর চেয়ারম্যান, হাওলাদার নুরে আলম জিকু। তিনি ২০২১ সালের নভেম্বরে ২৮ তারিখ নির্বাচনে জয়ী হয়ে ২০২২ সালের জানুয়ারির ১ তারিখ থেকে দায়িত্ব পালন করে আসছেন।

## সরকার
রায়পুর উপজেলার ৯ নং দক্ষিণ চর আবাবিল ইউনিয়ন পরিষদের চেয়ারম্যান হাওলাদার নুরে আলম জিকু। তিনি ২০২১ সালের নভেম্বরের ২৮ তারিখ নির্বাচনে জয়লাভ করেন।(কার্যকাল ০১/০১/২০২২-চলমান)

## অবস্থান ও সীমানা
রায়পুর উপজেলার উত্তরাংশে দক্ষিণ চর আবাবিল ইউনিয়নের অবস্থান। এ ইউনিয়নের পশ্চিমে উত্তর চর আবাবিল ইউনিয়ন, দক্ষিণে উত্তর চর বংশী ইউনিয়ন, পূর্বে চর মোহনা ইউনিয়ন ও রায়পুর ইউনিয়ন এবং উত্তরে চাঁদপুর জেলার ফরিদগঞ্জ উপজেলার চর দুঃখিয়া পশ্চিম ইউনিয়ন অবস্থিত।

## প্রশাসনিক কাঠামো
দক্ষিণ চর আবাবিল ইউনিয়ন রায়পুর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

## শিক্ষা প্রতিষ্ঠান
* সর্দার বাড়ি উদমারা হাইস্কুল।
* বেপারির চর প্রাথমিক বিদ্যালয়।
* সর্দার বাড়ি প্রাথমিক বিদ্যালয়।
* পাটোয়ারী বাড়ি প্রাথমিক বিদ্যালয়।
* হাদর আলী প্রাথমিক বিদ্যালয়।
* মাঝি বাড়ি প্রাথমিক বিদ্যালয়।
* এম এ মজিদ নুরানিয়া হাফিজিয়া মাদ্রাসা 

## খাল ও নদী
* ডাকাতিয়া নদী 
* টাকুয়ার চর খাল

## হাট-বাজার
হাট-বাজার তালিকা, 
* ১) মিতালি বাজার। 
* ২) ফজু মোল্লা স্টেশন। 
* ৩) চৌরাস্তা লাঠিয়াল স্টেশন। 
* ৪) ক্বারী রুস্তুম আলী র. সাহেব এর স্টেশন,টাকুয়ার চর।
* ৫) সর্দার বাড়ি স্টেশন।
* ৬) আনন্দ বাজার।
* ৭) বেলপা মার্কেট।
* ৮) মিজি গো স্টেশন। 
* ৯) কেম্পের হাট বাজার। 
* ১০) তুলাতলি স্টেশন।ইত্যাদি
* ১১) লাঠিয়াল চৌরাস্তা ষ্টেশন

## দর্শনীয় স্থান
 দর্শনীয় স্থানসমূহ
* বেলপা মার্কেট ডাকাতিয়া ব্রীজ। 
* ৯ নং দঃ চর আবাবিল ইউনিয়ন দৃশ্য। 
* উদমারা উচ্চ বিদ্যালয়।
* কেম্পের হাট মসজিদ ও স্কুল।
* টাকুয়ার চর কারী রুস্তুম আলীর মাসজিদ ও মাঠ।
* উদমারা ছ'বাড়িয়া পাঁকা পুকুর।
* উদমারা দারুস সালাম কমপ্লেক্স 
* লাঠিয়াল বাড়ি জামে মসজিদ এরিয়া
* পূর্ব উদমারা বায়তুল সালাম জামে মসজিদ এবং মাদ্রাসাটি  

## আরও দেখুন
* রায়পুর উপজেলা
* রায়পুর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:রায়পুর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
লক্ষ্মীপুর সদর থানা

**লক্ষ্মীপুর সদর থানা** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি থানা।

## প্রশাসনিক এলাকাসমূহ
লক্ষ্মীপুর সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন।

;পৌরসভা:
* লক্ষ্মীপুর

;ইউনিয়নসমূহ:
* ১নং উত্তর হামছাদী
* ২নং দক্ষিণ হামছাদী
* ৩নং দালাল বাজার
* ৪নং চর রুহিতা
* ৫নং পার্বতীনগর
* ৬নং বাঙ্গাখাঁ
* ১৫নং লাহারকান্দি
* ১৬নং শাকচর
* ১৭নং ভবানীগঞ্জ
* ১৯নং তেওয়ারীগঞ্জ
* ২০নং চর রমণীমোহন
* ২১নং টুমচর

## আরও দেখুন
* লক্ষ্মীপুর সদর উপজেলা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর জেলার থানা
বিষয়শ্রেণী:লক্ষ্মীপুর সদর উপজেলা
চন্দ্রগঞ্জ থানা

**চন্দ্রগঞ্জ থানা** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি গুরুত্বপূর্ণ থানা।

## প্রতিষ্ঠাকাল
চন্দ্রগঞ্জ থানা প্রতিষ্ঠিত হয় ২ই জুন ২০১৪ ইংরেজি সালে। যা চন্দ্রগঞ্জ ইউনিয়নে অবস্থিত।

## প্রশাসনিক এলাকাসমূহ
লক্ষ্মীপুর সদর উপজেলার ৯টি ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। চন্দ্রগঞ্জকে উপজেলা করার জন্য চন্দ্রগঞ্জ বাসী দীর্ঘদিন যাবত দাবি করে আসছে।

;ইউনিয়নসমূহ:
* ৭নং বশিকপুর
* ৮নং দত্তপাড়া
* ৯নং উত্তর জয়পুর
* ১০নং চন্দ্রগঞ্জ
* ১১নং হাজিরপাড়া
* ১২নং চরশাহী 
* ১৩নং দিঘলী
* ১৪নং মান্দারী
* ১৮নং কুশাখালী

## আরও দেখুন
* লক্ষ্মীপুর জেলা
* লক্ষ্মীপুর সদর উপজেলা
* রামগঞ্জ উপজেলা
* রামগঞ্জ থানা
* চন্দ্রগঞ্জ ইউনিয়ন
* লামচর ইউনিয়ন

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর জেলার থানা
বিষয়শ্রেণী:লক্ষ্মীপুর সদর উপজেলা
লক্ষ্মীপুর পৌরসভা

**লক্ষ্মীপুর পৌরসভা** বাংলাদেশের লক্ষ্মীপুর জেলার অন্তর্গত একটি পৌরসভা।

## আয়তন
লক্ষ্মীপুর পৌরসভার মোট আয়তন ২৮.২৬ বর্গ কিলোমিটার বা ১০.৯১ বর্গমাইল।

## অবস্থান ও সীমানা
লক্ষ্মীপুর সদর উপজেলার মধ্যাংশে লক্ষ্মীপুর পৌরসভার অবস্থান। এ পৌরসভার উত্তরে দক্ষিণ হামছাদী ইউনিয়ন; পূর্বে পার্বতীনগর ইউনিয়ন, বাঙ্গাখাঁ ইউনিয়ন ও লাহারকান্দি ইউনিয়ন; দক্ষিণে টুমচর ইউনিয়ন ও শাকচর ইউনিয়ন এবং পশ্চিমে চর রুহিতা ইউনিয়ন ও দালাল বাজার ইউনিয়ন অবস্থিত।

## প্রতিষ্ঠাকাল
১৯৭৬ সালের ১ সেপ্টেম্বর তৎকালীন ৫নং বাঞ্চানগর ইউনিয়ন লক্ষ্মীপুর পৌরসভায় রূপান্তরিত হয়। পরে এই পৌরসভাটির বিস্তৃতি ঘটে।

## প্রশাসনিক এলাকা
thumb|লক্ষ্মীপুর পৌরসভার মহল্লা জিওকোড ম্যাপ

লক্ষ্মীপুর পৌরসভায় ১৫টি ওয়ার্ড রয়েছে। এ পৌরসভার প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।

## যোগাযোগ ব্যবস্থা
ঢাকা সায়েদাবাদ বাস টার্মিনাল থেকে লক্ষ্মীপুরের দূরত্ব প্রায় ২২০ কি.মি. এবং চট্টগ্রাম এ.কে খাঁন বাস টার্মিনাল থেকে প্রায় ১৭৫ কি.মি...

## জনসংখ্যা
লক্ষ্মীপুর পৌরসভায় জনসংখ্যা প্রায় ১৫০০০০ জন। পুরুষ ভোটার সংখ্যা ৩০১১০ জন
মহিলা ভোটার সংখ্যা ২৮৯৬৪ জন

## শিক্ষা
২০২২ সালে জনশুমারি অনুযায়ী লক্ষ্মীপুর পৌরসভার সাক্ষরতার হার ৭৩.৯ শতাংশ।

## অর্থনীতি
এখানকার অর্থনীতি প্রধানত কৃষিনির্ভর, এবং ক্ষুদ্র ও মাঝারি কিছু শিল্প প্রতিষ্ঠান রয়েছে, এই অঞ্চলে অর্থনীতির সবচেয়ে বেশি ভূমিকা রাখে নারকেল, সুপারি, ধান, সয়াবিন ইত্যাদির ফসল গুলো। এবং কি অঞ্চলে বহু মানুষ বিদেশে কর্মরত অবস্থায় থেকে দেশের অর্থনীতিতে গুরুত্বপূর্ণ ভূমিকা রাখছে।

## জনপ্রতিনিধি
• বর্তমান পৌর-মেয়র: মোহাম্মদ নাহিয়ান ইমরান।

## আরও দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর জেলার পৌরসভা
বিষয়শ্রেণী:লক্ষ্মীপুর সদর উপজেলা
বাঞ্চানগর ইউনিয়ন

**বাঞ্চানগর** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি সাবেক ইউনিয়ন।

## আয়তন

## ইতিহাস
বাঞ্চানগর ইউনিয়ন ছিল লক্ষ্মীপুর সদর উপজেলার ৫নং ইউনিয়ন পরিষদ। ১৯৭৬ সালের ১ সেপ্টেম্বর এ ইউনিয়নের সম্পূর্ণ অংশ লক্ষ্মীপুর পৌরসভার অন্তর্ভুক্ত হওয়ায় ইউনিয়ন পরিষদ কার্যক্রম বিলুপ্ত হয়ে যায়।

## আরও দেখুন
* লক্ষ্মীপুর পৌরসভা
* লক্ষ্মীপুর সদর উপজেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর সদর উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
টনি ব্লেইন

**টনি এলস্টোন ব্লেইন** (; জন্ম: ১৭ ফেব্রুয়ারি, ১৯৬২) নেলসনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার, কোচ ও ধারাভাষ্যকার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৪ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শিতা দেখিয়েছেন **টনি ব্লেইন**।

## খেলোয়াড়ী জীবন
সমগ্র খেলোয়াড়ী জীবনে ১১ টেস্ট ও ৩৮টি একদিনের আন্তর্জাতিকে অংশগ্রহণের সুযোগ ঘটে টনি ব্লেইনের।

২১ আগস্ট, ১৯৮৬ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তার। প্রায়শঃই তাকে ইয়ান স্মিথ ও অ্যাডাম প্যারোরের স্থলাভিষিক্ত হতে হতো।

## অবসর
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন টনি ব্লেইন। এরপর ধারাভাষ্যকারের ভূমিকায় অবতীর্ণ হন তিনি। কার্লটন বলিং কলেজে শিক্ষকতা করেছেন। বর্তমানে তিনি ডিক্সন্স অ্যালার্টন একাডেমিতে কর্মরত।

## তথ্যসূত্র

## বহিঃসংযোগ
* 
* 
* Interview with Tony Blain. University of Auckland, New Zealand, 2008: Alumni and Friends.
* Cricket: Blain on love, life and that '86 England Tour. *New Zealand Herald*, 26 May, 2013.

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্যান্টারবারির ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডীয় উইকেট-রক্ষক
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:সাউথ আইল্যান্ডের ক্রিকেটার
বিষয়শ্রেণী:উইকেট-রক্ষক
কিছু শৈশব

**কিছু শৈশব** হুমায়ূন আহমেদ এর স্মৃতিচারণ মূলক বই। এটি কোনো উপন্যাস না। বইটিতে  লেখক তার আপন শৈশবের কথাগুলো বলেছেন। অকপটে স্বীকার করেছে তার ছোট বেলার দুষ্টুমির কথা। কথার ফাঁকে ফাঁকে সে তার পরিবারের সকলের কথা বলেছেন।

কখনো কখনো আপনজনদের নিয়ে ছোট গল্পও ফেঁদেছেন। কখনো আবার প্রকাশ করেছেন ব্যক্তিগত দুঃখকথা।
## বইটি সম্পর্কে লেখকের অভিমত
বইটি সম্পর্কে হুমায়ূন আহমেদ বইয়ের ফ্ল্যাপে লিখেছেন:

## তথ্যসূত্র

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## বহিঃসংযোগ
*

বিষয়শ্রেণী:আত্মজীবনী
বিষয়শ্রেণী:২০০৭-এর বই
বিষয়শ্রেণী:২১শ শতাব্দীর বই‎
বিষয়শ্রেণী:অন্যপ্রকাশের বই
বিষয়শ্রেণী:হুমায়ূন আহমেদের বই
বিষয়শ্রেণী:বাংলা ভাষার বই
দিল্লির ইতিহাস

ভারতের রাজধানী দিল্লির দীর্ঘ ইতিহাস রয়েছে এবং অতীতে শহরটি বিভিন্ন সাম্রাজ্যগুলির রাজধানী হিসাবে ভারতের একটি গুরুত্বপূর্ণ রাজনৈতিক কেন্দ্র ছিল। দিল্লির প্রাচীন ইতিহাসের বেশিরভাগই কোন প্রমাণ খুঁজে পাওয়া যায়নি এবং এটি ইতিহাসের একটি হারিয়ে যাওয়া সময় হিসাবে বিবেচিত হতে পারে। দিল্লির বিস্তৃত ইতিহাস ১২ শতকের দিল্লির সুলতানাতের সূত্রপাতের সাথে শুরু হয়। তখন থেকে দিল্লি শক্তিশালী সাম্রাজ্য ও শক্তিশালী রাজ্যের উত্তরাধিকারের কেন্দ্রস্থল ছিল। দিল্লিকে দীর্ঘতম সময়ের জন্য রাজধানী শহর এবং বিশ্বের অন্যতম প্রাচীনতম শহরগুলির মধ্যে একটি। এই শহরটিকে বারবার নির্মিত, ধ্বংস এবং পুনর্গঠন করা হয়েছে। যেহেতু বাইরের শক্তিগুলি সফলভাবে ভারতীয় উপমহাদেশ আক্রমণ করেছিল এবং দিল্লির বিদ্যমান রাজধানী শহরকে ধ্বংস করে জয়লাভ করেছিল।  কৌশলগত অবস্থানের দ্বারা  প্রভাবিত হয়ে এবং বসবাস করার জন্য তারা শহরটিকে তারা আবার পুনঃনির্মাণ করেছি। দিল্লির মূল হিন্দু, ইসলামী (শহরটিতে ইসলামী শাসন সাত শতাব্দী ধরে বিস্তৃত) ঐতিহ্যের সঙ্গে ব্রিটিশ শাসনকালে নির্মিত লতিয়েন্সের দিল্লিতে ব্রিটিশ স্থাপত্য রয়েছে।

দিল্লির উল্লেখযোগ্য প্রাগৈতিহাসিক স্থানগুলির মধ্যে রয়েছে আনন্দপুর (বদরপুর অঞ্চলে)। এছাড়াও হরপ্পা সভ্যতার সময়কার নরলা ও নন্দ নগরীর প্রত্নস্থান রয়েছে। প্রাচীন সাহিত্যে দিল্লীর ইতিহাসের উল্লেখগুলি করা হয়েছিল পৌরাণিক কাহিনী এবং কিংবদন্তি উপর ভিত্তি করে। হিন্দু মহাকাব্য মহাভারত অনুসারে ইন্দ্রপ্রস্থ ("ঈশ্বর ইন্দ্রের শহর") নামে একটি শহরে পণ্ডাবদের রাজধানী ছিল। একটি দৃঢ় বিশ্বাস রয়েছে যে প্রাচীন ইন্দ্রপ্রস্থের স্থান পুরাতন কেল্লা নির্মিত হয়েছিল। এই স্থানে খনন করে উত্তর-ভারতীয় কৃষ্ণ চিক্কণ মৃৎপাত্র (৭০০-২০০ খ্রিষ্টপূর্বে) এবং চিত্রিত ধূসর ধাতব টুকরা পাওয়া গেছে। এই পুরাতন দ্রব্যগুলির উপর ভিত্তি করে অনুমান করা হচ্ছে দিল্লি এলাকায় প্রথম বসতি স্থাপিত হয়েছিল ১০০০ খ্রিষ্টপূর্বাব্দে।

১৯৬৬ সালে মৌর্য সম্রাট অশোক (২৭২-৩৩৬ খ্রিষ্টাপূর্বাব্দ) এর একটি শিলালিপি শ্রীনিবাসপুরীর কাছে আবিষ্কৃত হয়েছিল। ১৪ শতকে ফিরাজ শাহ তুঘলক কর্তৃক অশোকের নির্দেশাবলীর সাথে দুটি বেলেপাথরের স্তম্ভ আনা হয়েছিল। কুতুব মিনারের কাছে বিখ্যাত লৌহ স্তম্ভটি গুপ্ত রাজবংশের সম্রাট প্রথম কুমার গুপ্ত (১০২০-৫৪০ খ্রিষ্টাব্দ) দ্বারা দশম শতাব্দীতে দিল্লিতে স্থানান্তরিত হয়।

## তথ্যসূত্র

## বহিঃসংযোগ
* Delhi (1938), a documentary by BFI archives
* 
* Land and Acquisition Act of 1894, under which the new city of Delhi was acquired
* The agreement of construction of new city of Delhi with original signatures of Herbert Baker and Edwin Luteyns

বিষয়শ্রেণী:দিল্লি
বিষয়শ্রেণী:দিল্লির ইতিহাস
বিষয়শ্রেণী:নয়াদিল্লি
কামরুল ইসলাম (রাজনীতিবিদ)

**মোহাম্মদ কামরুল ইসলাম** (জন্ম: ১ জুন ১৯৫০) হলেন বাংলাদেশের একজন আইনজীবী ও রাজনীতিবদ যিনি ঢাকা-২ আসনের সংসদ সদস্য। তিনি ১৩ জানুয়ারি ২০১৪ সাল থেকে ৬ জানুয়ারি ২০১৯ সাল পর্যন্ত খাদ্যমন্ত্রী হিসেবে দায়িত্ব পালন করছেন।

## প্রাথমিক জীবন
কামরুল ইসলাম ১৯৫০ সালের ১লা জুন ঢাকার মোহাম্মদপুরে জন্মগ্রহণ করেন। তার পিতা হাকিম খোরশেদুল ইসলাম এবং মাতা হালিমা খাতুন চৌধুরী তারা ব্রাহ্মণবাড়ীয়া থেকে ঢাকায় আসেন। তিনি ১৯৬৫ সালে ঢাকার আরমানিটোলা সরকারি উচ্চ বিদ্যালয় থেকে এস.এস.সি পাশ করেন। ১৯৬৭ সালে তিনি গভর্নমেন্ট ইসলামিক ইন্টারমিডিয়েট কলেজ থেকে উচ্চ মাধ্যমিক, ১৯৭০ সালে ঢাকা বিশ্ববিদ্যালয় থেকে স্নাতক এবং ১৯৮২ সালে এল.এল.বি পাশ করেন।

ঢাকা বারে যোগদানের মাধ্যমে আইন পেশা শুরু করেন কামরুল ইসলাম। পরে বাংলাদেশ সুপ্রিম কোর্টের আইনজীবী হিসেবে যোগদান করেন। ১৯৯৬-২০০১ সালে কামরুল ইসলাম ঢাকার পাবলিক প্রসিকিউটর হিসেবে দায়িত্ব পালন করেন।

## রাজনৈতিক জীবন
কামরুল ইসলাম ১৯৬৯ সালে ছাত্রলীগের নেতা হিসেবে ৬ দফা ও ১১ দফা ভিত্তিক গণআন্দোলনে অংশ নেন। তিনি বাংলাদেশ আওয়ামী লীগ ঢাকা মহানগর শাখার যুগ্ম সাধারণ সম্পাদক।

তিনি ২০০৮ সাধারণ নির্বাচনে ঢাকা-২ আসনের জন্য আওয়ামী লীগের মনোনীত প্রার্থী হয়ে নির্বাচন করেন এবং নির্বাচনে জয়ী হয়ে হন। ২০১৪ সালে তিনি বিনা প্রতিদন্দ্বীতায় পুনরায় সংসদ সদস্য হন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি পুনঃরায় সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

তিনি ২০০৮ থেকে ২০১৪ পর্যন্ত বাংলাদেশ সরকারের আইন বিচার ও সংসদ বিষয়ক মন্ত্রণালয়ের প্রতিমন্ত্রী ছিলেন। ১২ ফেব্রুয়অরি ২০১৪ থেকে তিনি খাদ্য মন্ত্রীর দায়িত্ব পালন করেন। তিনি বর্তমানে বাংলাদেশ আওয়ামী লীগ এর একজন প্রেসিডিয়াম সদস্য।

## ব্যক্তিগত জীবন
কামরুল ইসলাম ১৯৭৪ সালের ডিসেম্বরে বেগম তায়েবা ইসলামের সঙ্গে বিবাহ বন্ধনে আবদ্ধ হন। এই দম্পতীর চার সন্তান - সায়েমা ইসলাম, সামিরা ইসলাম, সেগুপ্তা ইসলাম ও ডা. তানজির ইসলাম।

## সমালোচনা
হাকিম হাফেজ আজিজুল ইসলাম তার বড় ভাই, যিনি মুক্তিযুদ্ধকালে নেজামে ইসলামি পার্টির কেন্দ্রীয় প্রচার সম্পাদক ছিলেন এবং ঢাকায় প্রথম শান্তি কমিটি গঠন করেন। মুক্তিযুদ্ধের সময় তার ভাইয়ের মালিকানাধীন প্রিন্টিং প্রেসে তিনি ম্যানেজার হিসেবে কাজ করতেন। শেখ মজিবুর রহমানসহ পাকিস্তান বিরোধী আন্দোলনকার তথা মুক্তিযোদ্ধাদের নিয়ে তিনি এ পত্রিকায় ‘ইবলিশের দিনলিপি’ নামে সাপ্তাহিক বিশেষ সম্পাদকীয় প্রকাশ করতেন।

তাছাড়াও খাদ্যমন্ত্রী থাকাকালীন পঁচা গম কিনে তিনি সমালোচনার মুখে পড়েন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশের খাদ্যমন্ত্রী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:বাংলাদেশের আইন, বিচার ও সংসদ বিষয়ক মন্ত্রী
আলি বাবা (খাদ)

**আলি বাবা** হল শনির অন্যতম প্রাকৃতিক উপগ্রহ এনসেলাডাসের উত্তর গোলার্ধ্বে অবস্থিত একটি বৃহদাকার খাদ। ভয়েজার ২ কর্তৃক প্রেরিত একটি ছবিতে আলি বাবা প্রথম আবিষ্কৃত হয়। এই খাদটি ৫৫.১° উত্তর অক্ষাংশ ও ২২.৩° পশ্চিম দ্রাঘিমাংশে অবস্থিত। এটির ব্যাস ৩৯.২ কিলোমিটার। আলি বাবা খাদটি আলাদিন ও সামাদ খাদ দু’টির নিকটে অবস্থিত। আলি বাবার অভ্যন্তরভাগে একটি বিরাট গমুজ রয়েছে, যা দেখে অনুমান করা হয় খাদটি সান্দ্র শিথিলকরণের মধ্যে দিয়ে গিয়েছে। গম্বুজের শীর্ষদেশটি খাদের প্রান্তভাগ অপেক্ষাও বেশি উঁচু।

স্যার রিচার্ড বার্টন অনূদিত *[[এক সহস্র এক আরব্য রজনী]]* গ্রন্থের "আলিবাবা ও চল্লিশ চোর" গল্পের নায়ক আলি বাবার নামানুসারে এই খাদটির নামকরণ করা হয়েছে।

## তথ্যসূত্র

বিষয়শ্রেণী:এনসেলাডাসের অভিঘাত খাদ
সৈয়দ আবু হোসেন

**সৈয়দ আবু হোসেন বাবলা** (জন্ম ১২ অক্টোবর ১৯৫৬) হলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টি (এরশাদ) এর প্রেসিডিয়াম সদস্য এবং জাতীয় সংসদের তিন বারের নির্বাচিত সংসদ সদস্য।

## প্রাথমিক জীবন
সৈয়দ আবু হোসেন ১৯৫৬ সালের ১২ অক্টোবর জন্মগ্রহণ করেন। তার পিতার নাম সৈয়দ একরাম হোসেন ও মাতার নাম ফাতেমা খাতুন।

## রাজনৈতিক জীবন
আবু হোসেন ছাত্র জীবনে বাংলাদেশ ছাত্রলীগের সাথে জড়িত ছিলেন। তিনি বাংলাদেশ কৃষি বিশ্ববিদ্যালয়ের ছাত্রসংসদের সাধারণ সম্পাদক ছিলেন। এরপর তিনি আওয়ামীগের রাজনীতি সাথে জড়িত হন। 

শেখ হাসিনার ব্যক্তিগত সহকারী হিসাবেও কাজ করেন। কিন্তু দলের মনোনয়ন না পেয়ে স্বতন্ত্র প্রার্থী হয়ে নির্বাচন করলে আওয়ামী লীগ থেকে তাকে বহিস্কার করে। 

পরে তিনি জাতীয় পার্টিতে যোগ দেন।

আবু হোসেন বাবলা ১৯৮৬ সালে প্রথম সংসদ সদস্য নির্বাচিত হন জাতীয় পার্টি প্রার্থী হিসেবে ঢাকা-৪ আসন থেকে। ১৯৮৮ সালে তিনি পুনরায় একই আসন থেকে জাতীয় পার্টি প্রার্থী হিসেবে সংসদ সদস্য হন।

বাবলা ২০০৮ সাধারণ নির্বাচনে জাতীয় পার্টি প্রার্থী হিসেবে প্রাথী হয়ে ঢাকা-৫ আসন থেকে নির্বাচন করেন কিন্তু পরাজিত হন। 

২০১৪ সালে তিনি ঢাকা-৪ আসন থেকে মহাজোটের ব্যানারে জাতীয় পার্টি প্রার্থী হিসেবে নির্বাচনে অংশগ্রহণ করেন এবং ১৭,৭৭২টি ভোট পেয়ে বিজয়ী হন।

২০১৮ সালের একাদশ জাতীয় সংসদ নির্বাচনে তিনি মহাজোটের ব্যানারে জাতীয় পার্টি প্রার্থী হিসেবে অংশগ্রহণ করে বিজয়ী হন।

২০২৪ সালের দ্বাদশ জাতীয় সংসদ নির্বাচনে তিনি জাতীয় পার্টি প্রার্থী হিসেবে অংশগ্রহণ করে পরাজিত হন।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশ জাতীয় পার্টির রাজনীতিবিদ
বিষয়শ্রেণী:আরব বংশোদ্ভূত বাংলাদেশী ব্যক্তি
মশাজানের দিঘী

**মশাজানের দিঘী** বাংলাদেশের সিলেট বিভাগের হবিগঞ্জ জেলা শহরের  পাঁচ মাইল দক্ষিণে অবস্থিত একটি দিঘী। দিঘীটি স্থানীয় ভাবে **মশাজানের দিঘী** নামে পরিচিত, ষোল’শ শতকের প্রথম দিকে দুইশত একর সীমানার মধ্যভাগে অবস্থিত এ দীঘির প্রতিষ্ঠাতা আধ্যাত্নিকপুরুষ খ্যাত সৈয়দ গোয়াস উদ্দীন। তিনি ছিলেন মধ্য যোগীয় মহাকবি সৈয়দ সুলতানের জ্যেষ্ঠসন্তান এবং সিলেট ও তরফ বিজয়ী সিপাহসালার সৈয়দ নাসির উদ্দিন'র ষষ্ঠ অধস্থনপুরুষ। দৃষ্টিনন্দন ও সুবিশাল এ দীঘিটি বাংলাদেশের দর্শনীয় স্থান হিসাবে স্বীকৃত।

## দিঘীর বৈশিষ্ট্য
চারপাশে ঘন গাছগাছালি পরিবেষ্টিত লম্বাটে চৌকোণা আকৃতির দিঘীটির তলভাগে কোন রহস্যজনক কারণে অসংখ্য ছোটবড় নিকষকাল রঙের অমসৃণ শিলাখণ্ড বিদ্ধমান।
দৃশ্যত (পরীক্ষিত নয়) এই পাথরগুলো উল্কাপিণ্ডের সাথে হুবহু সামঞ্জস্যপূর্ণ। হয়তো এই পাথরগুলোর প্রভাবেই এর পানি কাঁচের ন্যায় এতটাই স্বচ্ছ যে অনেক গভীরের তলদেশ পর্যন্ত স্পষ্টত দেখা যায়। এই দিঘীর পানিতে বিভিন্ন রকম মাছ থাকা স্বত্বেও আশ্চর্যজনক ভাবে লক্ষ্যণীয় বিষয় যে এতে কোনও ধরনের কচুরিপানা, জলজ উদ্ভিদ, সাধারণ কীটপতঙ্গ বা জোঁক-ব্যাঙ একেবারেই টিকে থাকতে পারেনা।
তাছাড়াও স্থানীয় জনগণের পরীক্ষিত বিষয় হিসেবে এটাও স্বীকৃত যে এই দিঘীতে কয়েকবার গোসল করলে সাধারণ চর্মরোগ সেরে যায়। কিন্তু এসবের কারণ নিরূপণে স্মরণকাল যাবত **অলির কেরামত** বলে প্রচলিত একটা লোকশ্রুতি ব্যতীত বিজ্ঞানভিত্তিক কোন পরীক্ষা নিরীক্ষা হয়েছে বলে জানা যায়নি। মশাজানের দীঘির মতো এমন আরো জলাধার আছে যা আউলিয়ায়ে কিরামদের কারামতের সাথে সম্পৃক্ত। তার মধ্যে উল্ল্যেখযোগ্য খাজা মঈনুদ্দিন চিশতী এবং আনা সাগরের অলৌকিক ঘটনা।

## দিঘী সৃষ্টির উপাখ্যান

আবহমান কাল থেকে প্রচলিত লোকশ্রুতি বা স্থানীয়দের লালিত কিংবদন্তি যে, অত্র বিজন স্থানে একটি সুপেয় জলাশয়ের জন্য আল্লাহ্‌র কাছে তার প্রিয় অলী সৈয়দ গোয়াস উদ্দীন মদদ প্রার্থনার প্রেক্ষিতে আকাশ আলোকিত করে নেমে আসা ফেরেশতাদের দ্বারা এক রাতেই এই দিঘী সৃষ্টি হয়েছে। একারণেই সৃষ্টির পর থেকে কখনও এ দিঘিকে সংস্কার কিংবা পুনঃখননের প্রয়োজন হয়নি, কালক্রমে নিজে থেকেই এটা গভীরতা প্রাপ্ত হয়।

## তথ্যসূত্র

## গ্রন্থপঞ্জি
* গবেষণা গ্রন্থঃ *গবেষণার আলোকে তরফ বিজয়*। লেখকঃ সৈয়দ আব্দুল্লাহ, ইতিহাসবিদ, সাংবাদিক,গবেষক, লেখক। ISBN 978-984-33-1056-9
*গবেষণা প্রবন্ধঃ *মরমী সাহিত্য ও সূফী সাধনা*। লেখকঃ সৈয়দ হাসান ইমাম হুসেনী। লেখক, গবেষক, সমাজ সংস্কারক। প্রকাসঃ ১৯৮৪ ইং
* গবেষণা প্রবন্ধঃ *তরফ বিজয়ের ঐতিহাসিক প্রেক্ষাপট*। লেখকঃ সৈয়দ আব্দুল্লাহ,ইতিহাসবিদ, সাংবাদিক,গবেষক, লেখক। প্রকাসঃ ১৯৯৪ সন
* গবেষণামূলক সম্মেলিত প্রকাসনাঃ *হবিগঞ্জ পরিক্রমা*। প্রকাসঃ ১৯৯৪ সন।
* স্থানীয় ঐতিহ্যমুলক পুস্তকঃ *মসাজান দর্পণ*। প্রকাসকঃ সৈয়দ মকলিছ মিয়া, সৈয়দ আব্দুন নবী ও সৈয়দ আব্দুল বারী জেলা প্রশাসক। প্রকাসঃ ১৯৮০ সন।
* গবেষণামুলক গ্রন্থঃ *হযরত শাহজালাল রঃ ও তাঁর কারামত*। লেখকঃ সৈয়দ মোস্তফা কামাল। প্রকাসঃ ১৯৮৪ সন।
*ফার্সিতে লিখিত প্রাচীন মশাজানের সৈয়দ বংশের নসবনা।

বিষয়শ্রেণী:সিলেট জেলা
বিষয়শ্রেণী:সিলেট জেলার দর্শনীয় স্থান
বিষয়শ্রেণী:হবিগঞ্জ জেলা
বিষয়শ্রেণী:বাংলাদেশের জলাশয়
গুগল ফর্ম

**গুগল ফর্ম** একটি জরিপ পরিচালনামূলক অ্যাপ্লিকেশন যা গুগল ড্রাইভ অফিস স্যুটসহ গুগল দস্তাবেজ, গুগল পত্রক এবং গুগল স্লাইডগুলির সাথে অন্তর্ভুক্ত। ডক্স, পত্রক এবং স্লাইডগুলিতে পাওয়া সমস্ত সহযোগিতা এবং ভাগ করার বৈশিষ্ট্যগুলি ফর্মে রয়েছে।

## আপডেট এবং বৈশিষ্ট্য

গুগল ফর্মগুলি এমন একটি সরঞ্জাম যা ব্যবহারকারীদের কাছ থেকে ব্যক্তিগতকৃত জরিপ বা কুইজের মাধ্যমে তথ্য সংগ্রহ করার অনুমতি দেয়। তথ্য তারপর সংগ্রহ এবং স্বয়ংক্রিয়ভাবে একটি স্প্রেডশীটে সংযুক্ত করা হয়। স্প্রেডশীটটি জরিপ এবং কুইজের প্রতিক্রিয়ার পরিসংখ্যানসহ পূর্ণ করা হয়।
ফরম সেবা কয়েক বছর ধরে বেশ কয়েকটি হালনাগাদের মধ্যে দিয়ে গেছে। নতুন বৈশিষ্ট্যগুলির মধ্যে রয়েছে মেনু অনুসন্ধান, অজানাভাবে ক্রম করার জন্য প্রশ্নের ক্রম এলোমেলো করা, ব্যক্তি প্রতি প্রতিক্রিয়া সীমাবদ্ধ করা, URL ছোট করা,
কাস্টম থিম, ফর্ম তৈরি করার সময় স্বয়ংক্রিয়ভাবে উত্তরের পরামর্শ উৎপন্ন করা এবং এবং ব্যবহারকারীদেরকে প্রশ্নের উত্তর দেওয়ার জন্য একটি "আপলোড ফাইল" করার বিকল্প যা তাদেরকে কোন সামগ্রী বা ফাইল তাদের কম্পিউটার বা Google ড্রাইভের ফাইলগুলি থেকে দেয়ার জন্য প্রয়োজনীয়।। আপলোড বৈশিষ্ট্য শুধুমাত্র জি সুইটের মাধ্যমে উপলব্ধ।
অক্টোবরে ২০১৪-এ গুগল গুগল ফরমের জন্য অ্যাড-অন চালু করেছে, যা জরিপগুলিতে আরো বৈশিষ্ট্যের জন্য নতুন সরঞ্জাম তৈরি করতে তৃতীয় পক্ষের ডেভেলপারগণকে অনুমতি প্রদান করে।

২০১৭ সালের জুলাই মাসে গুগল কয়েকটি নতুন বৈশিষ্ট্য যোগ করার জন্য ফরম হালনাগাদ করেছে। "বুদ্ধিমান প্রতিক্রিয়া যাচাইকরণ" যা ফর্ম ক্ষেত্রগুলিতে পাঠ্য ইনপুট শনাক্ত করতে পারে যা কী লিখিত হয় তা চিহ্নিত করতে পারে এবং ব্যবহারকারীকে ভুল ইনপুটের তথ্য সংশোধন করার জন্য জিজ্ঞাসা করতে সক্ষম। গুগল ড্রাইভে ফাইল-ভাগিং সেটিংসের উপর নির্ভর করে ব্যবহারকারীরা তাদের নিজ নিজ সংস্থার বাইরের ব্যক্তিদের কাছ থেকে ফাইল আপলোডের অনুরোধ করতে পারেন, প্রাথমিকভাবে ১ গিগাবাইটে তা নির্ধারণ করা, যা ১ টিবিতে পরিবর্তিত করা যেতে পারে। একটি নতুন টিকবক্স গ্রিড একটি টেবিলে বহু-বিকল্প উত্তর দেয়াকে সক্ষম করে। সেটিংসে, ব্যবহারকারীরা তাদের পছন্দ পরিবর্তন করতে পারে যা সব ফর্মগুলিতে কার্যকর হয়, যেমন সর্বদা ইমেল ঠিকানাগুলি সংগ্রহ করার পছন্দ।

## আরও দেখুন
* মাইক্রোসফট উইন্ডোজ
* মাইক্রোসফট ৩৬৫
* মাইক্রোসফট ফর্ম
* মাইক্রোসফট ওয়ার্ড
* মাইক্রোসফট পাওয়ার পয়েন্ট
* মাইক্রোসফট এক্সেল
* জটফর্ম
* এলিমেন্টর লিমিটেড

## তথ্যসূত্র

## বহিঃসংযোগ
* 
* 

বিষয়শ্রেণী:গুগল সফটওয়্যার
কিউটব্রাউজার

**কিউটব্রাউজার** () গ্নু/লিনাক্স, মাইক্রোসফট উইন্ডোজ, কিছু বিএসডি অপারেটিং সিস্টেম এবং ম্যাকওএসের জন্যে ভিম-স্টাইল কিবাইন্ডিং ও মিনিমাল গ্রাফিক্যাল ইউজার ইন্টারফেস-সংবলিত একটি ওয়েব ব্রাউজার। এটি পরিপূর্ণ কীবোর্ড-চালিত, যেটি ভিমপেরাটর ও ডিডব্লিউবি থেকে অনুপ্রেরণা পেয়েছে। এটি ডাকডাকগোকে ডিফল্ট অনুসন্ধান ইঞ্জিন হিসেবে ব্যবহার করে। ফেডোরা ও আর্চের মত লিনাক্স ডিস্ট্রিবিউশনের ন্যাটিভ রিপোজিটরিতে এ ব্রাউজার রয়েছে। 

ফ্লোরিয়ান ব্রুহিন কিউটব্রাউজারের উন্নয়ন করেছেন, যার জন্যে তিনি ২০১৬ সালে সিএইচ ওপেন সোর্স পুরস্কার লাভ করেন।

## আরও দেখুন
*ইউজেবল ব্রাউজার, একই ঘরানার আরেকটি ব্রাউজার।
*মিনিমালিজম (কম্পিউটিং)

## তথ্যসূত্র

## বহিঃসংযোগ
* 
* 
* পাইথন প্যাকেজ ইনডেক্সে কিউটব্রাউজার 
* আর্চ লিনাক্সে কিউটব্রাউজার  
* চকোলেটে কিউটব্রাউজার

বিষয়শ্রেণী:ওয়েব ব্রাউজার
বিষয়শ্রেণী:পাইথন সফটওয়্যার
বিষয়শ্রেণী:লিনাক্স সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:মুক্ত ওয়েব ব্রাউজার
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:মুক্ত পাইথন সফটওয়্যার প্রোগ্রাম
বিষয়শ্রেণী:২০১৪-এর সফটওয়্যার
নারায়ণগড় বিধানসভা কেন্দ্র

**নারায়ণগড় (বিধানসভা কেন্দ্র)** ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৫ নং নারায়ণগড় বিধানসভা কেন্দ্রটি নারায়ণগড় সমষ্টি উন্নয়ন ব্লক এর অন্তর্গত। 

নারায়ণগড় বিধানসভা কেন্দ্রটি ৩৪ নং মেদিনীপুর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১৬
২০১৬ সালের নির্বাচনে, তৃণমূল কংগ্রেসের প্রদ্যুৎ কুমার ঘোষ তার নিকটতম প্রতিদ্বন্দ্বী সিপিআই (এম) এর  ডা. সূর্য কান্ত মিশ্র কে পরাজিত করেন।

  

### ২০১১
২০১১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের  সূর্য কান্ত আট্টাকে পরাজিত করেন।

  

### ২০০৬
২০০৬ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের  সলিল কুমার দাস পট্টনায়ককে পরাজিত করেন।

  

### ২০০১
২০০১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী তৃণমূল কংগ্রেসের সলিল কুমার দাস পট্টনায়ককে পরাজিত করেন।

  

### ১৯৯৬
১৯৯৬ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী কংগ্রেসের সলিল কুমার দাস পট্টনায়ককে পরাজিত করেন।

  

### ১৯৯১
১৯৯১ সালের নির্বাচনে, সিপিআই (এম) এর ডা. সূর্য কান্ত মিশ্র তার নিকটতম প্রতিদ্বন্দ্বী কংগ্রেসের সলিল কুমার দাস পট্টনায়ককে পরাজিত করেন।

  

### ১৯৭৭-২০০৬
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, সিপিআই (এম) এর ডা. সূর্য কান্ত মিশ্র নারায়ণগড় বিধানসভা কেন্দ্র থেকে জয়ী হন, ২০০৬ ও ২০০১ সালে তৃণমূল কংগ্রেসের সলিল কুমার দাস পট্টনায়ককে পরাজিত করেন, ১৯৯৬ সালে কংগ্রেসের দুর্গেশ মিশ্রকে এবং ১৯৯১ সালে কংগ্রেসের সলিল কুমার দাস পট্টনায়ককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিভূতিভূষণ দে ১৯৮৭ সালে কংগ্রেসের তিমির বরণ পাহাড়ীকে এবং ১৯৮২ সালে কংগ্রেসের কৃষ্ণ দাস রায়কে পরাজিত করেন। কংগ্রেসের কৃষ্ণ দাস রায় ১৯৭৭ সালে জনতা পার্টির মিহির কুমার লাহাকে পরাজিত করেন।

### ১৯৫১-১৯৭২
১৯৭২ এবং ১৯৭১ সালে  কংগ্রেসের ব্রজ কিশোর মাইতি জয়ী হন। বাংলা কংগ্রেসের মিহির কুমার লাহা ১৯৬৯ সালে জয়ী হন।  ১৯৬৭ সালে কংগ্রেসের কে.ডি. রায় জয়ী হন।  ১৯৬২ সালে কংগ্রেসের কৃষ্ণ প্রসাদ মণ্ডল জয়ী হন।  ১৯৫৭ সালে নারায়ণগড় কেন্দ্রে আসন ছিল না।  স্বাধীন ভারতের প্রথম নির্বাচন ১৯৫১ সালে, নারায়ণগড় কেন্দ্রটি যৌথ আসন ছিল কেএমপিপি এর সুরেন্দ্রনাথ প্রমাণিক এবং বিজেএসের কৃষ্ণ চন্দ্র সতপতি জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম মেদিনীপুর জেলার রাজনীতি
ইউজেবল ব্রাউজার

**ইউজেবল** () ইউনিক্স দর্শন ও সিম্পলিসিটি লালন করা একটি ফ্রি ও ওপেন সোর্স মিনিমালিস্ট ওয়েব ব্রাউজার। ২০০৯ সালের প্রথম দিকে এর উন্নয়ন শুরু হয় কিন্তু এখনও একে ডেভেলপাররা আলফা স্টেজে রয়েছে বলে মনে করেন। ইউজেবলের মূল উপাদানগুলো সিতে লিখা হয়েছে, কিন্তু অন্যান্য ভাষাও ব্যবহার করা হয়েছে, বিশেষত পাইথন। ইউজেবল প্রকল্পের সমস্ত অংশই ফ্রি লাইসেন্সের অধীনে প্রকাশিত, প্রধানত গ্নু জেনারেল পাবলিক লাইসেন্স সংস্করণ ৩।

"ইউজেবল" শব্দ থেকে "Uzbl" শব্দটি এসেছে।

উন্নয়নের প্রাথমিক ধাপে হলেও, মিনিমালিস্ট ব্রাউজার হিসেবে এর বেশ খ্যাতি রয়েছে।

## তথ্যসূত্র

বিষয়শ্রেণী:ওয়েব ব্রাউজার
বিষয়শ্রেণী:পাইথন সফটওয়্যার
বিষয়শ্রেণী:লিনাক্স সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:মুক্ত ওয়েব ব্রাউজার
বিষয়শ্রেণী:পিওএসআইএক্স ওয়েব ব্রাউজার
বিষয়শ্রেণী:ওয়েবকিট ভিত্তিক সফটওয়্যার
উত্তর হামছাদী ইউনিয়ন

**উত্তর হামছাদী** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

## আয়তন
উত্তর হামছাদী ইউনিয়নের মোট আয়তন ৪৫৫৪ একর বা
১৮.৪৩ বর্গ কিলোমিটার‌।

## জনসংখ্যা
২০১১ সাল আদমশুমারি অনুযায়ী উত্তর হামছাদী ইউনিয়নের জনসংখ্যা প্রায় ৩২,০৩০ জন।

## অবস্থান ও সীমানা
লক্ষ্মীপুর সদর উপজেলার সর্ব-উত্তরে উত্তর হামছাদী ইউনিয়নের অবস্থান। এ ইউনিয়নের দক্ষিণে দক্ষিণ হামছাদী ইউনিয়ন, দক্ষিণ-পূর্বে পার্বতীনগর ইউনিয়ন, পূর্বে বশিকপুর ইউনিয়ন ও রামগঞ্জ উপজেলার করপাড়া ইউনিয়ন, উত্তরে রামগঞ্জ উপজেলার লামচর ইউনিয়ন এবং পশ্চিমে রায়পুর উপজেলার বামনী ইউনিয়ন অবস্থিত।

## প্রশাসনিক কাঠামো
উত্তর হামছাদী ইউনিয়ন লক্ষ্মীপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

## শিক্ষা ব্যবস্থা
২০১১ সাল আদমশুমারি অনুযায়ী উত্তর হামছাদী ইউনিয়নের শিক্ষার হার ৬৯.৭ শতাংশ। এই ইউনিয়ন টিতে ৪ টি দাখিল মাদ্রাসা, ২ টি উচ্চ বিদ্যালয়, ৬টি প্রাথমিক বিদ্যালয়, ও ২ হাফেজি মাদ্রাসা রয়েছে।

## শিক্ষা প্রতিষ্ঠান

## যোগাযোগ ব্যবস্থা
লক্ষ্মীপুর জেলা সদর ও রামগঞ্জ শহর থেকে সিএনজি ও অটোরিকশায় খুবই সহজেই যাতায়াত করা যায়।

## হাট-বাজার
* ➤শহীদ বাসু বাজার।
* ➤কালি বাজার।
* ➤সমিতির হাট।
* ➤মীরগঞ্জ বাজার।
* ➤কাজীর দিঘীর পাড় বাজার।
* ➤চৌধুরী বাজার।
* ➤কাফিলাতলী বাজার।
* ➤মন্ডলতলী বাজার।
* ➤বাংলা বাজার।

## দর্শনীয় স্থান
* ➤ইসহাক জমিদার বাড়ি।
* ➤হামছাদী বেড়ীবাঁধ।
* ➤হাসন্দী মা ও শিশু হাসপাতাল রোড।
* ➤বাসু বাজার শহীদ সমাধি।
* সাউরডাঙ্গা।

## উল্লেখযোগ্য ব্যক্তি
* হযরত মাওলানা আজিজুল্লাহ - শিক্ষক, আলেম
* শাহজাহান মাস্টার - বীর মুক্তিযোদ্ধা
* আতিকুর রহমান - বাংলাদেশ ইসলামী ছাত্রশিবির এর সাবেক সভাপতি।

## জনপ্রতিনিধি
মো: নজরুল ইসলাম, চেয়ারম্যান

## আরো দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র
 • বাংলাদেশ জাতীয় জ্ঞান কোষ বাংলাপিডিয়া।

## বহিঃসংযোগ

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
হাজী আবুল হোসেন ইনস্টিটিউট অব টেকনোলজি, টাঙ্গাইল

**হাজী আবুল হোসেন ইনস্টিটিউট অব টেকনোলজি** হলো টাঙ্গাইল ,বাংলাদেশ এর বাংলাদেশ কারিগরি শিক্ষা বোর্ড এর অধিনে একটি পলিটেকনিক ইনস্টিটিউট। যা ২০০০ সালে প্রতিষ্ঠিত হয়।

## ইতিহাস
হাজী আবুল হোসেন ছিলেন টাঙ্গাইল জেলার একজন বিখ্যাত ব্যবসায়ী, সমাজতান্ত্রিক, উদ্যোক্তা, দক্ষ সমাজকর্মী এবং ১৯৪০ সালের ৩০ নভেম্বর বাংলাদেশের দিবুলিয়া, টাঙ্গাইলে জন্মগ্রহণ করেন। ১৯৭১ সালে মুক্তিযুদ্ধে তিনি অংশ নেন।  ১০ সেপ্টেম্বর ১৯৯৬ সালে তিনি মাত্র ৫৬ বছর বয়সে মৃত্যুবরণ করেন।

তার মানবিক কাজের প্রশংসা করে টাঙ্গাইলের লোকেরা "দানবীর" উপাধিতে হাজী আবুল হোসেনকে ভূষিত করেন। ১৩৯৬ বঙ্গাব্দে তার কর্মের স্বীকৃতিস্বরূপ বাংলাদেশ শিল্প কৃষ্টি সংসদ কর্তৃক তাকে মরণোত্তরভাবে "জ্ঞান তাপস ড. মুহম্মদ শহীদুল্লাহ স্বর্ণ পদক"-এ ভূষিত করা হয়।

২০০০ সালে প্রতিষ্ঠিত এই বিদ্যালয়টি তার নামে নামকরণ করা হয়।

## বিভাগ
### স্নাতক প্রোগ্রাম
# ব্যবসায় প্রশাসন (বিবিএ) 
# কম্পিউটার বিজ্ঞান ও প্রকৌশল (সিএসই)

### ডিপ্লোমা প্রোগ্রাম
# সিভিল 
# কম্পিউটার 
# ইলেকট্রিকাল 
# ইলেকট্রনিক্স 
# টেলিযোগাযোগ
# টেক্সটাইল 
# গার্মেন্টস ডিজাইন & প্যাটার্ন মেকিং 
# প্যাথলজি 
# ডেন্টাল

## উৎসব
thumb|হ্যাবিট যুব উৎসব
হ্যাবিট যুব উৎসব যুব ছাত্রদের একটি বার্ষিক সমাবেশ। এটি হাজী আবুল হোসেন ট্রাস্ট দ্বারা আয়োজিত হয়। প্রায় ছয় হাজার প্রতিভাবান তরুণ শিক্ষার্থী অংশগ্রহণ করে এতে।

### পিঠা উৎসব

### বিজ্ঞান মেলা

### শিক্ষা সফর

### ছাত্রাবাস
# (ছেলেদের ছাত্রাবাস) কলেজ পাড়া, টাঙ্গাইল
# (মেয়েদের ছাত্রাবাস) পাড় দিঘুলিয়া, টাঙ্গাইল

## তথ্যসূত্র

বিষয়শ্রেণী:২০০০-এ বাংলাদেশে প্রতিষ্ঠিত
বিষয়শ্রেণী:টাঙ্গাইল জেলার মহাবিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বেসরকারি পলিটেকনিক ইনস্টিটিউট
ডাস্টিন রোডস

**ডাস্টিন প্যাট্রিক রানেলস**(ইংরেজি:Dustin Patrick Runnels) একজন আমেরিকান পেশাদার কুস্তীগির। যে তার রিংনাম **ডাস্টিন রোডস** নামে অল এলিট রেসলিং এর হয়ে কুস্তি লড়েন। সে পূর্বে ডাব্লিউডাব্লিউএফ এও কুস্তি লড়তেন। তার পিতা হল অফ ফেমার ডাস্টি রোডস।

রানেলস তার প্রথম ম্যাচ খেলে ডাব্লিউডাব্লিউএফ এ (বর্তমানে ডাব্লিউডাব্লিউই) পল ডায়মন্ড এর বিপক্ষে এমএসজি সো ২১ এ সেপ্টেম্বর ১৯৯০ এ।

এছাড়াও তিনি অন্যান্য কুস্তি ব্র‍্যান্ড ডাব্লিউসিডাব্লিউ,টিএনএ তে কুস্তি লড়েছেন ডাস্টিন রোডস নামে। তাছাড়াও রানেলস ব্লাক রিং এবং সেভেন নামেও কিছুকাল কুস্তি লড়েছেন।

ডাব্লিউডাব্লিউএফ/ই এবং ডাব্লিউসিডাব্লিউ মিলিয়ে রানেলস ২০বার চ্যাম্পিয়নসিপ জিতেছেন।

## পেশাদারি কুস্তি জীবন

### চ্যাম্পিয়নশিপ রেসলিং ফ্লোরিডা থেকে(১৯৮৮-৮৯)
এখানে তার রেসলিং ডেবিউ হয় ১৩ সেপ্টেম্বর ১৯৮৮ সালে এবং সেই ম্যাচ এ তিনি বব কুক কে হারায়। ২৩ এ মে ১৯৮৯ সালে তিনি এখানে ফ্লোরিডা চ্যাম্পিয়নশিপ জিতে এবং একমাস নিজের কাছে রেখেছিলেন।
### অল জাপান প্রো রেসলিং এবং ইউনাইটেড স্ট্যাটেস রেসলিং এসোসিয়েশন(১৯৮৯-৯০)
তিনি এজিপিএ তে রেসলিং টুর এ গিয়েছিলেন
এবং ১৯৯০ এ বার্ষিক চ্যাম্পিয়ন কারণিবাল এ দশম দিন এবং বিশতম দিন,তিনি সেখানে কুস্তি লড়েছিলেন।

রানেলস ইউএসআরডাব্লিউ তে যোগ দেন ১৯৮৯ সালে যোগ দেন।কিন্তু সেখানে তার। সাফল্য না আসলে সে সেখান থেকে ১৯৯০ সালে চলে আসেন।

## তথ্যসূত্র

## বহিঃসংযোগ

* 
*
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:মার্কিন স্মৃতিকথাকার
বিষয়শ্রেণী:পেশাদার কুস্তির প্রশিক্ষক
বিষয়শ্রেণী:২০শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই হার্ডকোর চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্প�
বিষয়শ্রেণী:২০শ শতাব্দীর পুরুষ পেশাদার কুস্তিগির
বিষয়শ্রেণী:২০শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
কোপ ইন্ডিয়া

**কোপ ইন্ডিয়া** হল ভারতের মাটিতে ভারতীয় বিমান বাহিনী এবং মার্কিন বিমান বাহিনীর মধ্যে  পরিচালিত আন্তর্জাতিক যুদ্ধবিমান অনুশীলনের একটি সিরিজ। ২০০৪ সালের ১৬ ফেব্রুয়ারি থেকে ২৭   ফেব্রুয়ারি পর্যন্ত গোয়ালিয়োর বিমান ঘাঁটিতে প্রথমবারের মতো এই ধরনের অনুশীলন চালানো হয়েছিল। ২০০৬ সালের ২৭ ফেব্রুয়ারি মার্কিন বিমান বাহিনী সৈন্য ও বিমান প্রত্যাহার করে। এই বিমান কসরতের অনুষ্ঠানে উড়ান পরীক্ষা, অনুশীলন এবং প্রদর্শনের পাশাপাশি বিমান সম্পর্কিত বিভিন্ন বিষয় উপর বক্তৃতা অন্তর্ভুক্ত ছিল। উভয় দেশের সৈন্যদের মধ্যে সংবাদ সম্মেলন এবং সামাজিক মিথস্ক্রিয়া ঘটেছিল। ঘটনাটি শেষ হওয়ার পর, ভারতীয় বিমান বাহিনী সূচিত করে যে *পারস্পরিক শ্রদ্ধা ও সমবেদনা উভয় পক্ষের মধ্যে উন্নত ও উচ্চতর দ্বিপাক্ষিকতার দিকে এগিয়ে যাওয়ার দৃঢ় ভিত্তি স্থাপন করেছে*। সংবাদমাধ্যমের প্রতিবেদন অনুযায়ী মার্কিন যুক্তরাষ্ট্রের প্রতিনিধিরা এটি একটি "ইতিবাচক অভিজ্ঞতা" বলে উল্লেখ করেছে, যা মার্কিন বিমান বাহিনীর কৌশল সম্পর্কে কিছু ধারণা পুনঃ-মূল্যায়ন করে। ২০০৫, ২০০৬, ২০০৯ এবং ২০১০ সালে এই বিমমান সকরতের পুনরাবৃত্তি করা হয়েছিল।

## তথ্যসূত্র

## বহিঃসংযোগ

বিষয়শ্রেণী:ভারতীয় বিমানবাহিনী
বিষয়শ্রেণী:২০০৪-এ প্রতিষ্ঠিত পুনরাবৃত্ত ঘটনা
বিষয়শ্রেণী:ভারতের সামরিক বাহিনী
বাদাঘাট ইউনিয়ন

**বাদাঘাট ইউনিয়ন** বাংলাদেশের সিলেট বিভাগের সুনামগঞ্জ জেলার অন্তর্গত তাহিরপুর উপজেলার অধীনে একটি প্রশাসনিক ইউনিট বা ইউনিয়ন পরিষদ ।

## ওয়ার্ড
১ থেকে ৯ নং পর্যন্ত
### গ্রাম সমূহ
ওয়ার্ড নং ১

ধরুন্দ, হোসনা, পাতারগাঁও, কাঞ্চনপুর, ইউনুছপুর, সোনাপুর ও ইসলামপুর।

ওয়ার্ড নং ২

নাগরপুর, নওগাঁ ভোলাখালী, বাদলারপাড় ও ননাই

ওয়ার্ড নং ৩

মল্লিকপুর, বাদাঘাট, বাদাঘাট বাজার ও কামড়াবন্দ।

ওয়ার্ড নং ৪

সোহালা, ইছবপুর, নুরপুর, লামাপাড়া, কোনাহাট, কোনাটছড়া, উত্তর ছড়া ও পাঠানপাড়া।

ওয়ার্ড নং ৫

দীঘিরপাড়, মোল্লাপাড়া, সুন্দরপাহাড়ী, জামবাগ, ঘাগড়া ও যশপ্রতাপ।

ওয়ার্ড নং ৬

ঘাগটিয়া, গড়কাটি, কাইকরপাড়া, রাণাপাড়া, পূর্বদৈল, 

ওয়ার্ড নং ৭

মোদের গাও,  রহমতপুর, কামালপুর, করিমপুর, সোনাপুর, মন্তাজপুর, বিন্নাকুলি ও লামাশ্রম।

ওয়ার্ড নং ৮

লাউড়েরগর, শাহিদাবাদ, দশঘর, চড়ার পাড়, ঢালারপাড়,

ওয়ার্ড নং ৯

পুরাণ লাউর, মোকশেদপুর উত্তর, মোকশেদপুর দক্ষিণ, 

ঘাগড়া 
গড়কাটি
ঘাগটিয়া 
জামবাগ
মোল্লাপাড়া
যশপ্রতাপ
দিঘীরপাড়
কোনাট চড়া
পাঠান পাড়া
ইছবপুর
নুরপুর
সোহালা
মল্লিকপুর
লামাপাড়া 
কামড়াবন্দ
বাদাঘাট 
ননাই ভোলাখালী
নাগরপুর
সোনাপুর
ইসলাম পুর
কাঞ্চনপুর
ইউনুসপুর
পাতার গাও
গাজিপুর
শাহিদাবাদ
লাউরেগর
পুরান লাউর
চড়ারপার
ঢালাপার
জাজ্ঞালহাটি
রাজার গাও
বিন্নাকুলী
কামালপুর 
মোদেরগাও
মন্তাজপুর
সোনাপুর
গুটিলা

## ইতিহাস
কালের স্বাক্ষী বহনকারী বাঙ্গার খাল নদীরতীরে গড়ে উঠা তাহিরপুর উপজেলার একটি ঐতিহ্যবাহী অঞ্চল হলো বাদাঘাট ইউনিয়ন । এই ইউনিয়নের নবগ্রাম ছিল শ্রীহট্টের প্রাচিন লাউড় রাজ্যের রাজধানী এবং বৈষ্ণব দার্শনিক অদ্বৈত আচার্যের জন্ম স্থান ।  

## জনপ্রতিনিধি

## প্রশাসনিক কাঠামো

## শিক্ষা প্রতিষ্টান
*সরকারী প্রাথমিক বিদ্যালয়-২৩ টি      
*নিম্ন মাধ্যমিক বিদ্যালয়-০৮।
*মাধ্যমিক বিদ্যালয়ঃ ০৩টি।
১. **আইডিয়াল ভিশন একাডেমী বাদাঘাট** 

২. বাদাঘাট পাবলিক উচ্চ বিদ্যালয়
 
৩. লাউড়েরগড় আদর্শ উচ্চ বিদ্যালয়

✴*বালিকা উচ্চ বিদ্যালয়- ১ টি।

১.আলহাজ্ব জয়নাল আবেদীন বালিকা উচ্চ বিদ্যালয়।
 
*মহাবিদ্যায়-০১টি।

১. বাদাঘাট সরকারি কলেজ।
  
✴️* মাদ্রাসা- ০৩ টি।
মাদ্রাসা ধরন - স্বতন্ত্র এবতেদায়ী (০১) টি ও দাখিল মাদ্রাসা (০২)টি।

১.সোহালা স্বতন্ত্র ইবতেদায়ী মাদ্রাসা।

২.বাদাঘাট রহমানিয়া আওয়ামী দাখিল মাদ্রাসা।

৩.হযরত শাহ আরফিন (রহঃ) সুন্নীয়া দাখিল মাদ্রাসা।
শাহ আরফিন (রহঃ) এর মোকাম, শাহিদাবাদ।

✴️*এতিমখানা- ২ টি।
১. হযরত শাহ আরফিন (রহঃ) এতিমখানা।স্থান -শাহ আরফিন (রহঃ) এর মোকাম,শাহিদাবাদ।

২.আলহাজ্ব জয়নাল আবেদীন এতিমখানা, সোহালা।

## তথ্যসূত্র

বিষয়শ্রেণী:তাহিরপুর উপজেলার ইউনিয়ন
নরওয়েজীয় ডাক ও টেলিযোগাযোগ কর্তৃপক্ষ

**নরওয়েজিয়ান যোগাযোগ কর্তৃপক্ষ** (), যাকে **নরওয়েজিয়ান ডাক ও টেলিযোগাযোগ কর্তৃপক্ষ**ও () বলা হয়ে থাকে, হল একটি সরকারী প্রতিষ্ঠান যেটি নরওয়ের টেলিযোগাযোগ এবং ডাক সংক্রান্ত কার্যাদি নিয়ন্ত্রণ করে। এই সংস্থার প্রধান দায়িত্ব হল টেলিযোগাযোগের বাজার নিয়ন্ত্রণ করা, নম্বর বণ্টন, ফ্রিকোয়েন্সি কনসেসন্স ইত্যাদি।
## বাইরের সংযোগ
* Web site 

Communication Authority
বিষয়শ্রেণী:১৯৮৭-এ প্রতিষ্ঠিত কোম্পানি
বিষয়শ্রেণী:নরওয়ের ডাক ব্যবস্থা
বিষয়শ্রেণী:নরওয়েতে ইন্টারনেট
বিষয়শ্রেণী:১৯৮৭-এ প্রতিষ্ঠিত সরকারি সংস্থা
মোহাম্মদ আলী (মুক্তিযোদ্ধা)

**মোহাম্মদ আলী** (জন্ম: অজানা - মৃত্যু: ২৭ মার্চ ১৯৭১) বাংলাদেশের স্বাধীনতা যুদ্ধে ঠাকুরগাঁওয়ের প্রথম শহীদ।

## ঘটনার পূর্বের ইতিহাস
১৯৭১ সালে ঠাকুরগাঁও ছিলো দিনাজপুর জেলার একটি মহকুমা। পাকিস্তানি শাসকদের অত্যাচার ও নিপীড়নের কারণে সারা বাংলার মত প্রত্যন্ত এই জনপদেও চাপা ক্ষোভ বিরাজ করতে ছিলো । ১৯৭১ সালের ৭ই মার্চ সকাল থেকেই রেডিওতে ঘন ঘন প্রচার করা হচ্ছিল বঙ্গবন্ধুর শেখ মুজিবুর রহমানের ভাষণ সরাসরি ঢাকার রমনায় অবস্থিত রেসকোর্স ময়দানে থেকে প্রচার করা হবে। কিন্তু বঙ্গবন্ধু ভাষণের মঞ্চে উঠার আগ মুহূর্তে পাকিস্তানি সেনাবাহিনীর সরাসরি প্রচার বন্ধ করে দেয়। ৮ মার্চ বঙ্গবন্ধুর সমগ্র ভাষণের রেকর্ড রেডিওতে প্রচারিত হওয়ার পর শহর বিক্ষোভে গর্জে উঠে। এরপরে সারাদেশের মত ঠাকুরগাঁও মহকুমাতেও পাকিস্তানি শাসন ব্যবস্থা ভেঙ্গে পরে । স্কুল, কলেজ, অফিস আদালত পরিচালিত হতে থাকে বঙ্গবন্ধুর নির্দেশে ।

## ঘটনার পটভূমি
২৫ মার্চ গভীর রাতে ঢাকায় পাকিস্তানি হানাদার বাহিনী হত্যাযজ্ঞ খবর পৌঁছার পর ২৭ মার্চ ঠাকুরগাঁও শহরে মুক্তিকামী জনতার এক বিশাল মিছিল বের হয়। মিছিলের উদ্দেশ্য ছিল ইপিআর (বর্তমানে বিজিবি ) ক্যাম্পে গিয়ে বাঙ্গালী ইপিআরদের সঙ্গে একাত্মতা ঘোষণা করা।

মিছিলটি ঠাকুরগাঁও শহরের প্রাণকেন্দ্র চৌরাস্তা থেকে দক্ষিণে কালীবাড়ি মোড়ের কাছে অগ্রসর হতেই মিছিলের সামনে এসে হাজির হয় পাক হানাদার বাহিনীর একটি জীপ ও এক লরী সৈন্য। জীপ থেকে নেমে মেজর মোহাম্মদ হোসেন ও ক্যাপ্টেন নাবিদ আলম মিছিলকারীদের জিজ্ঞাসা করে, তোমরা কি চাও? মিছিল থেকে অসীম সাহসী, অকুতোভয় বলিষ্ঠদেহী, মধ্য বয়সী **মোহাম্মদ আলী** সামনে এসে চিৎকার দিয়ে উঠে *জয় বাংলা, স্বাধীন বাংলা* ।  মেজর মোহাম্মদ হোসেনের ইশারায় হানাদারের রাইফেল গর্জে ওঠে। মুহূর্তে চিৎকার দিয়ে রাস্তায় লুটিয়ে পড়ে মোহাম্মদ আলী। মিছিলের বাকি লোক ছত্রভঙ্গ হয়ে বিভিন্ন দিকে ছুটে পালিয়ে যায়। পাকা রাস্তার ওপর রক্তাক্ত অবস্থায় পড়ে থাকে **মোহাম্মদ আলী**র লাশ। তড়িঘড়ি করে ঘটনাস্থলে রাস্তার পূর্বপাশে মোহাম্মদ আলীর  লাশ দাফন করা হয়। ঐ দিনই কে বা কারা কবরের উপর একটি কাগজে লিখে টানিয়ে দেয়, **ঠাকুরগাঁওয়ে স্বাধীনতা যুদ্ধের প্রথম শহীদ মোহাম্মদ আলী**।

## স্মৃতি সৌধ
মোহাম্মদ আলীর স্মৃতিকে ধরে রাখতে তার কবরের পাশের সড়কের নামকরণ করা হয় *শহীদ মোহাম্মদ আলী সড়ক* । পরবর্তীতে তার কবরের উপর স্মৃতিসৌধ নির্মাণ করা হয়। এছাড়া ঠাকুরগাঁও জেলা স্টেডিয়ামে নাম পরিবর্তন করে রাখা হয় *[[শহীদ মোহাম্মদ আলী স্টেডিয়াম]]* ।

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:ঠাকুরগাঁও জেলার ব্যক্তি
ফাটাকেষ্ট (চলচ্চিত্র ধারাবাহিক)

***ফাটাকেষ্ট*** হলো ভারতীয় বাংলা ভাষার চলচ্চিত্র সিরিজ। এটি পরিচালনা করেন স্বপন সাহা। সিরিজটির প্রথম চলচ্চিত্র এমএলএ ফাটাকেষ্ট মুক্তি পায় ২০০৬ সালে,
এবং ২০০৭ সালে এর ২য় চলচ্চিত্র মিনিস্টার ফাটাকেষ্ট মুক্তি পায়।

## একনজরে
### ''এমএলএ ফাটাকেষ্ট'' (২০০৬)

### ''মিনিস্টার ফাটাকেষ্ট'' (২০০৭)

ফাটাকেষ্ট সিরিজের প্রথম দুইটি চলচ্চিত্র সফল হওয়ার কারণে, নির্মাতা তৃতীয় চলচ্চিত্র নির্মাণের জন্য অনুপ্রাণিত হয়। গণমাধ্যমের সাথে এক সাক্ষাতকারে এ সম্পর্কে অভিনেতা মিঠুন চক্রবর্তী পরবর্তী আরেকটি চলচ্চিত্র হওয়ার ইঙ্গিত দেন।

 
## কুশীলব ও চরিত্র

## ক্রু

## পুরস্কার

## প্রভাব

ফাটাকেষ্ট সিরিজের প্রথম চলচ্চিত্র এমএলএ ফাটাকেষ্ট "মারবো এখানে লাশ পরবে শ্মশানে" সংলাপটির জন্য খ্যাতি লাভ করে।

## তথ্যসূত্র

## বহিঃসংযোগ
*  
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় চলচ্চিত্র ধারাবাহিক
বিষয়শ্রেণী:মারপিটধর্মী চলচ্চিত্র ধারাবাহিক
কবিতা খানম

**বেগম কবিতা খানম** (জন্ম ৩০ জুন ১৯৫৭) হলেন বাংলাদেশের একজন সাবেক নির্বাচন কমিশনার ও সাবেক জেলা ও দায়রা জজ। ২০১৭ সালের ফেব্রুয়ারিতে দায়িত্ব নেয়া কবিতা খানম বাংলাদেশের প্রথম নারী নির্বাচন কমিশনার।

## প্রারম্ভিক জীবন
কবিতা খানম ১৯৫৭ সালের ৩০শে জুন নওগাঁ জেলার সদর উপজেলার উকিলপাড়া গ্রামে জন্মগ্রহণ করেন। তার পিতার নাম বজলুল হক। বজলুল হকের ৪ ছেলে ও ৪ মেয়ের মধ্যে কবিতা চতুর্থ।

১৯৭২ সালে নওগাঁ সরকারি বালিকা উচ্চ বিদ্যালয়ে মাধ্যমিক সম্পন্ন করে তিনি নওগাঁ বিএমসি কলেজ থেকে ১৯৭৪ সালে উচ্চ মাধ্যমিক সম্পন্ন করেন। ১৯৭৭ সালে রাজশাহী বিশ্ববিদ্যালয় থেকে প্রাণিবিজ্ঞানে স্নাতক এবং ১৯৭৮ সালে স্নাতকোত্তর ডিগ্রী অর্জন করেন। ১৯৮১ সালে একই বিশ্ববিদ্যালয় থেকে এলএলবি ডিগ্রী অর্জন করেন।

## কর্মজীবন
কবিতা খানম বাংলাদেশ সিভিল সার্ভিস পরীক্ষায় তৎকালীন বিচার ক্যাডার এ যোগদান করে ১৯৮৪ সালের ২২ ফেব্রুয়ারিতে রাজশাহীর মুন্সেফ (বর্তমানে সহকারী জজ) পদে যোগ দেন। ১৯৯৪ সালে যুগ্ম জেলা জজ, ২০০০ সালে অতিরিক্ত জেলা জজ ও ২০০৬ সালে জেলা জজ হিসেবে পদোন্নতি লাভ করেন। তিনি রাজশাহী ছাড়াও চাঁপাইনবাবগঞ্জ জেলায় কর্মরত ছিলেন। ২০১৬ সালের ৩০ জুন মাসে রাজশাহী জেলার সিনিয়র জেলা ও দায়রা জজ হিসেবে অবসর গ্রহণ করেন।

২০১৭ সালের ১৫ ফেব্রুয়ারিতে কবিতা খানম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।

## ব্যক্তিগত জীবন
কবিতা খানম ব্যক্তিগত জীবনে রাজশাহীর চিফ মেট্রোপলিটন ম্যাজিস্ট্রেট মসিউর রহমান চৌধুরীর সাথে বিবাহ বন্ধনে আবদ্ধ হন। ২০১১ সালে তার স্বামী মৃত্যুবরণ করেন। এই দম্পতির দুই সন্তান (এক ছেলে এবং এক মেয়ে) রয়েছে।

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:বাংলাদেশের নির্বাচন কমিশনার
বিষয়শ্রেণী:নওগাঁ জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী বিচারক